Ketský potok

Ketský potok je vodný tok na južnom Slovensku, pravostranný prítok Hrona, má dĺžku  a je tokom III. rádu. Niekedy sa označuje ako Kvetnianka.

 Prameň 
Pramení v Hronskej pahorkatine, v časti Bešianska pahorkatina, pod vrchom Bašta (), v nadmorskej výške cca 

 Opis toku 
Tečie sprvu na juh cez obec Bardoňovo, za ňou priberá zľava svoj prvý významnejší prítok, Čerešňovku (). Rozširuje svoje koryto a napája malú vodnú nádrž Plavé Vozokany. Ďalej tečie viac juhovýchodným smerom, zľava priberá Vozokanský potok (), preteká okrajom obce Čaka a pri osade Kopec priberá Dedinský potok z pravej strany. 

Následne tečie cez obec Farná a okrajom Kuralian. Medzi obcami Kuraľany a Keť napája ďalšiu vodnú nádrž, tečie popri obci Keť a na ľavom brehu napája sústavu troch Keťských rybníkov. Vzápätí ústi do vodnej nádrže Bíňa (). Po výtoku z nej vytvára koryto dvojitú ostrú zákrutu a pri obci Bíňa sa v nadmorskej výške  vlieva do Hrona.

 Referencie 

Kategória:Rieky na Slovensku
Kategória:Povodie Hrona
Kategória:Vodné toky v Hronskej pahorkatine
Kategória:Vodné toky v okrese Nové Zámky